ئەندازیارانی یابانی "ڕۆبۆتی بزنی كێوی" یان بنیادنا بۆ یارمەتیدانی بەساڵاچووان
ئەندازیارانی پیشەسازیی یابانی دوایین داهێنانیان ئاشکرا کرد، كە ڕۆبۆتێکی چوار پێیە بەناوی " ڕۆبۆتی بزنی كێوی "، کە وابڕیارە ببێتە یارمەتیدەری بەساڵاچووان، ئەم جۆرە بزنە كێوییە لە چیاکانی ئەوروپا، ئاسیا و باکووری ڕۆژهەڵاتی ئەفریقا دەژی.
نموونەی سەرەتایی دروستکراوی ئەم ڕۆبۆتە بۆ جوڵاندن لە زەوییە زبرەکان و گواستنەوەی کەلوپەلە قورسەکان دیزاین کراوە، هەروەها ئەم ڕۆبۆت-بزنە دەتوانرێت بەکار بهێنرێت بۆ هەڵگرتنی مرۆڤ و ئەنجامدانی ئەرکی مرۆڤ.
یابان بایەخێکی تایبەتی هەیە بۆ دۆزینەوەی ڕێگاکان بۆ یارمەتیدانی بەساڵاچووان بەهۆی تەمەنی دانیشتوانیەوە.
یابان یەكێكە لە وڵاتە پێشكەوتووە پیشەسازییەکانی جیهان بەڵام بەردەوامبوونی ئەم ڕەوتە کێشەی گەورەی ئابووری و سیاسی بۆ ئەو وڵاتە دروست دەکات.
نزیکەی لە سەدا 30ی دانیشتوانی یابان تەمەنیان لە سەرووی 65 ساڵەوەیە کە زۆرینەیان ژنن.
گوڵان: سەردار خەلیل